หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
29 พ.ค. 2558

BA บินฉิว แนวรับ 21.20 บาท แนวต้าน 23.00 บาท
ประเด็นวิเคราะห์:
– BA บินเดี่ยวทะยานต่อเนื่อง แบบไม่สนใจสภาพตลาดโดยรวมว่าจะแย่แค่ไหน โดยในวานนี้ BA ยังคงปรับเพิ่มขึ้นมาได้ 1.87% สวนทาง SET ที่ติดลบ -0.48%
– การฟอร์มตัวของราคาล่าสุดยังดีต่อเนื่อง จากการทำจังหวะยก High ยก Low ได้ตลอดในช่วงตั้งแต่ 18 พ.ค. ที่ผ่านมาพร้อมกับทำให้ MACD ปัจจุบันสามารถ Breakout แนวต้านเดิม (ตามเส้นสีแดง) ขึ้นมาเรียบร้อยสะท้อนได้ถึงความร้อนแรงการปรับขึ้นของราคารอบนี้ได้อย่างดี
– ขณะที่ Volume ในช่วงที่ผ่านมา โดยเฉพาะวานนี้ ยังคง Support การขึ้นของราคาต่อเนื่อง ทำให้เชื่อว่าราคาน่าจะยังคงปรับขึ้นต่อเพื่อทดสอบแนวต้านที่ 22.00 บาท ได้ไม่ยาก หากผ่านได้จะมีแนวต้านถัดไปที่ 23.00 บาท
– ซื้อ โดยมีเป้าหมายทำกำไรที่ 23.00 บาท และ ตั้งจุดตัดขาดทุนที่ 21.00 บาท